**VABILO NA IZOBRAŽEVALNI VIKEND SEMINAR**

Spoštovane družine,

vabljeni na vikend seminar, ki je namenjen otrokom in mladostnikom z JUVENILNIM IDIOPATSKIM ARTRITISOM (JIA) ter njihovim STARŠEM in SOROJENCEM.

Eden izmed osmih posebnih socialnih programov, ki jih izvaja Društvo revmatikov Slovenije je »Program izobraževanja in usposabljanja otrok in mladostnikov z JIA ter njihovih družinskih članov«.

Seminar traja od petka do nedelje. Mlajši otroci so v varstvu vzgojiteljic, medtem, ko so starši in mladostniki na predavanjih oz. organiziranih aktivnostih.

Potrudili se bomo, da bo vikend seminar za vse prijetna, zanimiva, poučna, zabavna in sproščena izkušnja. Veliko se boste lahko pogovarjali s predavatelji in drugimi starši v prijetnem, zaupnem in prijateljskem ozračju. Poleg tega bo dovolj časa za sproščeno druženje, zabavo in izmenjavo mnenj med udeleženci.

**PREDVIDENE TEME PREDAVANJ ZA STARŠE NA SEMINARJU V HOTELU BIOTERME:**

**1. »Zdravila-kaj moramo vedeti?«**, **Maja Čamernik, dipl. m.s.**

**2. »Depresija in anksioznost pri otrocih in mladostnikih«,** **Zala Arnejšek, dr. med. specializantka** **pedopsihiatrije**

**3. »Tehnike sproščanja/delavnica«, Zala Arnejšek, dr. med. specializantka pedopsihiatrije**

**4.) »Prehrana in mikrobiom pri otrocih z JIA«, asist. dr. Mojca Zajc Avramovič, dr. med., spec. pediatrije**

Vsebine se lahko spremenijo!

**KDAJ IN KJE BO SEMINAR?**

**Seminar bo potekal v času od 25.8.2023 do 27.8.2023 v Mali Nedelji, hotel Bioterme, hiške in šotori v glamping naselju Sončna dolina.**

**PRISPEVEK UDELEŽENCEV:**

Otrok, ki ima diagnozo JIA in eden njegov starš ne plačata prispevka. Za sorojenca/e, ki nima diagnoze je prispevek 40 € (do tretjega leta je gratis). Drug starš plača polno ceno namestitve, to je 130 €. V vse prispevke sta všteta 2 polna penziona, vsa predavanja in delavnice, uporaba bazena, varstvo, strokovno vodenje seminarja in družabni program.

**Veseli bomo, če se boste seminarja udeležili. Za udeležbo na seminarju vas prosimo, da nam pošljete izpolnjeno priloženo prijavnico, najkasneje do 8.8.2023.**

Za dodatne informacije lahko pokličete na sedež Društva revmatikov Slovenije na telefonsko številko 059 075 366. Uradne ure so vsak torek in četrtek od 10. do 14. ure.

Želimo vam mirne in lepe počitnice,



DRUŠTVO REVMATIKOV SLOVENIJE

Franc Špegel, predsednik



*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*